section_heading: Nakon Gospodara prstenova
paragraph_text: Jackson je potpisao ugovor s Universal Studios za njegov prvi film poslije Gospodara prstenova, obrada klasika King Kong iz 1933., a to je film koji ga je inspirirao da postane redatelj kada je imao devet godina. Navodno je dobio $20 milijuna, najviši iznos ikad plaćen nekom redatelju prije produkcije, naspram 20% provizije od zarade na blagajnama (dio cijene od ulaznice koja ide distributerima filma, u ovom slučaju Universal). Film je pušten u distribuciju 14. prosinca 2005. i zaradio je oko $550 milijuna. Distribucija VHS-a i DVD donijela je još veću zaradu, i postavila rekord za Universal Pictures što se tiče DVD-a.